สโมสรฟุตบอลเลย์ตันโอเรียนท์

สโมสรฟุตบอลเลย์ตันโอเรียนท์ เป็นสโมสรฟุตบอลอาชีพ ตั้งอยู่ที่ย่านเลย์ตัน กรุงลอนดอน ประเทศอังกฤษ ปัจจุบันทีมลงแข่งขันในอีเอฟแอลลีกวัน ซึ่งเป็นลีกฟุตบอลระดับที่สามของระบบลีกฟุตบอลอังกฤษ

 ประวัติ 
 การก่อตั้งและชื่อ (1881–1914) 
สโมสรฟุตบอลเลย์ตันโอเรียนท์ เดิมมีจุดเริ่มต้นจากกลุ่มสมาชิกของสโมสรคริกเก็ตกลิน ซึ่งหลายคนเป็นอดีตนักเรียนของวิทยาลัยอินดิเพนเดนท์ โฮเมอร์ตัน ซึ่งอยู่ใกล้กับเขตแฮคนีย์ (ปัจจุบันคือวิทยาลัยโฮเมอร์ตันในเคมบริดจ์) จนถึงปัจจุบันยังคงมีการจัดการแข่งขันประจำปีระหว่างสโมสรกับวิทยาลัยแห่งนี้อยู่ ทีมมีการเปลี่ยนชื่อหลายครั้ง โดยเริ่มจากสโมสรคริกเก็ตอีเกิล ในปี 1886 และเปลี่ยนเป็นสโมสรฟุตบอลโอเรียนท์ ในปี 1888

ตามข้อมูลจากหนังสือประวัติศาสตร์สโมสร 12 เล่ม ที่เขียนโดย นีลสัน เอ็น. คอฟแมน นักประวัติศาสตร์ของสโมสร ระหว่างปี 1974 ถึง 2015 ระบุว่าการเลือกชื่อ "โอเรียนท์" ให้กับสโมสรเกิดจากความคิดของ แจ็ค อาร์. เดียริง นักฟุตบอลคนหนึ่งของสโมสร ซึ่งทำงานอยู่ที่บริษัทเดินเรือ Orient Steam Navigation Company ที่ต่อมาได้รวมเข้ากับบริษัท P&O – Peninsular & Oriental ในปี 1898 สโมสรได้เปลี่ยนชื่ออีกครั้งเป็น "แคลปตัน โอเรียนท์" เพื่อเป็นตัวแทนของย่านแคลปตันในกรุงลอนดอน ซึ่งเป็นที่ตั้งของสนามแข่งขัน แม้ว่าในเวลานั้นจะมีสโมสรอีกทีมหนึ่งชื่อ "สโมสรฟุตบอลแคลปตัน" อยู่แล้วก็ตาม

ก่อนที่ทีม "ดิ ออส" จะตกชั้นในปี 2017 พวกเขาเป็นสโมสรฟุตบอลที่เก่าแก่เป็นอันดับสองในลอนดอน รองจากฟูลัม และเป็นสโมสรที่เก่าแก่เป็นอันดับ 24 ในบรรดาสโมสรทั้งหมดที่กำลังแข่งขันอยู่ในลีกฟุตบอลของอังกฤษในปัจจุบัน หลังจากที่ฟูลัมเลื่อนชั้นขึ้นสู่พรีเมียร์ลีก ทำให้พวกเขากลายเป็นสโมสรที่เก่าแก่ที่สุดในลอนดอนที่ยังคงแข่งขันอยู่ในฟุตบอลลีก ในปี 1904 เลย์ตัน โอเรียนท์ เล่นอยู่ในดิวิชั่นสองของลีกภาคใต้ และในปี 1905 ได้เข้าร่วมฟุตบอลลีก ในช่วงเวลานั้น นักฟุตบอลอาชีพอย่างเฮอร์เบิร์ต คิงกาบี ซึ่งเล่นตำแหน่งปีกขวา จะได้รับค่าจ้างเพียง 2 ปอนด์ 4 ชิลลิงต่อสัปดาห์ (เทียบเท่าประมาณ 200 ปอนด์ในปี 2012) โดยค่าจ้างมักจะไม่ได้รับอย่างสม่ำเสมอThe Manchester Guardian, FOOTBALL PROFESSIONAL'S LAWSUIT; 27 March 1912

หลังจากสงครามโลกครั้งที่สองสิ้นสุดลง สโมสรได้ตัดสินใจเปลี่ยนมาใช้ชื่อ 'เลย์ตัน โอเรียนท์' อย่างเป็นทางการ สโมสรย้ายมาอยู่ที่เลย์ตันในปี 1937 แต่ก็ยังมีทีมชื่อสโมสรฟุตบอลเลย์ตัน อยู่ในพื้นที่เดียวกันอีกทีมหนึ่ง ต่อมาในปี 1966 สโมสรจึงเปลี่ยนชื่อเหลือเพียงแค่โอเรียนท์ หลังจากเขตเลย์ตันในเอสเซ็กซ์ถูกผนวกเข้ากับเขตวอลธัม ฟอเรสต์ของกรุงลอนดอน

 อ้างอิง 

 อ่านเพิ่มเติม 
 KAUFMAN, Neilson N (2023). Leyton Orient — The Official History 1881–2023 (coffee table book) November 2023 by Neilson N Kaufman assisted by Davis Watson. . Legends Publishing.



 Kaufman Neilson N.(1974) ORIENT FC A Pictorial History Jupiter Books

หมวดหมู่:สโมสรฟุตบอลที่ก่อตั้งในปี พ.ศ. 2424
หมวดหมู่:สโมสรฟุตบอลในลอนดอน
หมวดหมู่:สโมสรฟุตบอลในประเทศอังกฤษ
หมวดหมู่:สโมสรฟุตบอลในอิงกลิชฟุตบอลลีก